Aiemmin tapahtunutta.
Käytin syntymänimeäsi, etkä edes huomannut.
Täällä Lee Duval kuoli ja Elias Voit syntyi.
Tunnetko sisimmässäsi, että olet hyvä ihminen?
Tuntuu siltä, että voisin olla.
En vaivaisi sinua, ellei asia olisi äärimmäisen tärkeä.
- Mitä uskot löytäneesi? - Tämä on eräänlainen manifesti.
"Jotkut voivat kutsua minua faniksi, mutta Hänen on kutsuttava minua Jumalaksi."
- Hei, Brian. - Erikoisvierasko?
Älä mainitse sitä, että hän on täällä.
Hei, tämä on suora lähetys.
- Kenen kanssa puhumme? - Kutsukaa minua Jumalaksi.
- Yritätkö profiloida minut? - En puhu sinulle.
Puhun Lance Kingstonille, jota pidät vankina.
Penelope, sano jotain.
Löysin hänet. Hän on varastossa Virginian Richmondissa.
Se on Lance Kingstonin vuokraama autotalli.
- Onko hän siellä? - Kuka?
- Voit. - Ei.
Lopeta! Hän tappaa minut.
- Hän on täällä. - Ei!
Voit on täällä. Puhu hänelle.
PUHELU KATKESI
- Mitä tapahtui? - Aiheutit juuri miehen kuoleman.
Tiesulkuja on 15 kilometrin säteellä.
Sisällä voi olla uhri, joka saattaa olla elossa.
FBI, avatkaa!
Jessus. Onko tuo…
Lihaa.
Palanutta lihaa.
SÄÄLITTÄVÄ!
Hänet on polttomerkitty.
Palon jäännössavu kestäisi vain viidestä kymmeneen minuuttia.
Sitten Fani ei voi olla kaukana.
Mennään.
- Onko pulssia? - On.
Se on tosin heikko.
"Älkää seuratko viisaiden jalanjälkiä.
Etsikää sitä, mitä he etsivät." Matsuo Bashō.
Lance Kingston on elossa.
Luojan kiitos!
Sheila sen sanoi.
Hän sanoi juuri ennen lähtöään, että joku loukkaantuu takiani.
Ja se toteutui. Hän oli oikeassa. En tiedä, miten, mutta hän oli oikeassa.
Minulle riitti.
Ei enää Sicarius-kansioita eikä salaliittoja.
Minä lopetan oikeasti.
- Oikeastiko? - Ehdottomasti!
Lancen kohtalo painaa sydäntäni koko loppuelämäni.
Ikävä sanoa näin, mutta se on mukava kuulla.
Olen nyt ylivelkaantunut podcastin menestyksen takia.
Pärjäsin ennen rahaa tai etuja. Löydän keinon pärjätä taas.
Niin.
Hetkinen.
Oksensitko tänne?
Olin kirjaimellisesti huolesta heikkona.
Emily, olen pahoillani.
Laskuta uudesta roskiksesta. Hienosta sellaisesta.
Tekeekö Brian Garrity kuutamokeikkaa FBI:n talonmiehenä?
Ei. Hän ei tee enää minkäänlaisia kuutamokeikkoja.
Hyvä, koska saimme juuri tämän.
- Katso tätä. - Mikä se on?
Rikospaikkaraportti varastosta, josta Lance löytyi.
Putipuhdas. Otettiinko kuva rikosteknisen tutkinnan jälkeen?
Ei, sen aikana. Ei kuituja, ei hiuksia, ei mitään.
Pakko-oireisen häiriönsä takia Fani tuskin jätti jälkiä.
- Eli sinäkään et löytänyt mitään. - En niin.
Fani maksoi varaston käteisellä Lancen nimellä.
Vuokrasopimus laadittiin samalla kirjoituskoneella, jonka tunnemme hyvin.
Hän käytti sitä myös ajautuessaan tähän.
Sanassa "pathetic" on kahdeksan kirjainta,
joten Fani poltti Lancen käsivarsiin kahdeksan merkkiä.
Mitä?
Tämä on Fanin yksityiskohtaisin toimintatapa.
Vaikuttaako hän yhä "ei ole vielä tappanut" -tyyppiseltä tekijältä?
Ei vaikuta. Miksei hän tappanut Lancea?
Tässä. Ole hyvä.
Ei satu.
Miksei se satu?
Kolmannen asteen palovammat tuhoavat ihon hermot, myös kipureseptorit.
Lance, kaikki, mitä muistat sieppaushetkestäsi,
auttaa meitä nappaamaan tekijän.
Minä heräsin.
Katsoin monitoria.
Hän käski lukea siitä. Muuta hän ei sanonut.
Johtuuko tämä Laurasta?
- Mitä tarkoitat? - Kuulustelitte minua ensimmäisen kerran,
koska kohtelin Lauraa kusipäisesti, kun hän jätti minut.
Onko tämä kosto siitä?
Se on monimutkaista. Uskomme, että hän otti sinut kohteekseen,
jotta keskittyisimme tutkimaan sinua hänen sijastaan.
Ehkä olin säälittävä.
Ehkä olen yhä.
Mutta en ansaitse tätä.
Et niin.
Jos muistat jotain,
ota yhteyttä minuun.
Näytä hänelle todistajanaitiossa, ettet ole säälittävä.
Saimme uuden jutun. Taas mennään.
Niinpä tietysti. Minne?
Aivan tässä lähellä kaksi naista, jotka tienasivat elantonsa
esittelemällä itseään netissä, on murhattu.
Regina Madsen ja Lexie Clery. Molemmat olivat suosittuja striimaajia.
- Samalla sivustollako? - Ei, eri alustoilla.
Webcam-tytöt striimaavat ympäri maailmaa.
Miten tekijä löysi kaksi samalta alueelta?
Jos jommankumman videossa näkyi ikkuna tai hän mainitsi sijainnin,
hyvä jäljittäjä löytäisi heidät.
Löysimme Laura Boydin taustalla olevan puun avulla.
Onko mahdollista, että tämä on Fani?
Hän viesti Lancen avulla, ettei ole säälittävä.
Jättikö hän webcam-tyttöjen ruumiit todisteeksi?
Älä tee hätiköityjä johtopäätöksiä. Emme tiedä yhteyttä.
- Garcia, jatka. - Selvä.
Viime viikolla Regina näytti ruumiinsa livenä.
Eilen sama juttu Lexien kanssa.
Onko tuo oikeaa rahaa?
Vihreitä Yhdysvaltain dollareita. Molemmat tukehtuivat niihin.
Hitonmoinen murha-ase.
Ruumiissa olevien jälkien leveyden perusteella
näyttää siltä, että naisten ylävartalot sidottiin nahkavöillä.
- Pakkosyöttäminen on helpompaa. - Tiedämmekö nahan alkuperän?
Voimme yrittää, mutta tekijä vei vyöt mukanaan.
Lance Kingston sanoi, että hänet oli sidottu nahkahihnoilla
ja että Fani vei nekin mukanaan.
Lexie murhattiin samana iltana, kun Lance polttomerkittiin melko lähellä.
Hätiköidään johtopäätöksiä.
Uhrit sidottiin samalla tavalla vöillä. Se on yleistä, muttei kolmesti viikossa.
Webcam-tyttöjen vartalojen esittely livestriimissä kertoo halusta
välittää viesti, mutta se on myös ekshibitionismia.
Sama juttu kuin se, että Fani käyttää Garrityn podcastia voimiensa esittelyyn.
Mikä on vastaväite?
Jos Fani on molempien takana, hänen toimintatapansa on sekava.
Kurkusta alas tungettu raha
voisi olla hänen reaktionsa webcam-tyttöjen ahneuteen.
Se on eri asia kuin "säälittävä".
Aivan. Kaksi murhaa ja yksi silpominen.
Osa yksityiskohdista täsmää, osa ei.
Menemme sinne, minne todisteet vievät. Meillä on kaksi eri tekijää.
Dave ja minä tutkimme Fania. Tutkikaa te muut webcam-tyttöjä.
Mitä tahansa tapahtuukin, kello käy. Toimitaan nopeasti.
- Penelope, tulisitko mukaani? - Joo.
Pyydän mahdotonta, mutta tarvitsen sinua molemmissa jutuissa.
- Pystytkö siihen? - Ehdottomasti.
Se tarkoittaa priorisointia, luokittelua, ja tarpeen tullen pyydät apua.
Hei. Olen Penelope Garcia. Elän tätä varten.
Olette rikollisuutta vastaan taistelevat
John, Paul ja George, mutta minä olen Ringo.
Hänen syntymäpäivänsä on 7. heinäkuuta. Hän on rapu ja minä nouseva rapu.
Olemme siis sama henkilö. Hoidan tämän.
Minulla on kuvaa Lexiestä ja hänen poikaystävästään Roccosta.
Käydään aikajana läpi.
Lexie ja Rocco olivat juuri lopettaneet esityksen.
Esitys oli "Helvetti, jos paholainen olisi domina."
Niin.
Tämän perusteella koko striimi kuvattiin tässä.
Tuhma poika.
Lexie antaa viimeisen sähköiskun.
Punainen.
Rocco sanoo turvasanan, ja esitys keskeytyy.
Tässä.
- Helpottiko? - Nyt on hyvä.
Lexie ja Rocco esittelivät aina jälkihoito-rutiininsa.
Seuraava esitys alkaa tunnin päästä.
Jos tulette ajoissa, saatatte saada minulta erityismaininnan.
Ja kaikki on hyvin.
Kymmeneltä Rocco lähti hakemaan heille ruokaa.
- Nähdään. - Nähdään pian, kaunokainen.
Puhelimen GPS:n mukaan hän palasi 40 minuutin päästä.
No niin, aloitetaan.
Tekijä seurasi Lexietä netissä ja muualla.
Hän tiesi seuraavan esityksen ajankohdan ja milloin Lexie oli yksin.
Tekijä näki Roccon lähtevän ja hiipi tänne.
Lexie luuli häntä Roccoksi.
Unohditko taas lompakkosi?
Mitä? Ei.
Päästä irti!
Hän sitoi Lexien.
Mitä sinä teet?
- Mitä haluat? Ei! - Hän tunki rahat naisen kurkusta alas.
Se olisi vaatinut valtavasti vaivaa ja raivoa.
Lexie tukehtui rahoihin ja oksensi.
Mies ei lopettanut edes hänen kuoltuaan.
Kun hän oli valmis, hän poisti vyön,
käynnisti kameran ja lähti.
Paljonko rahaa oli?
1 976 dollaria.
Onko jokin järjestys, joka viittaisi tekijään, jolla on pakko-oireinen häiriö?
Tämän pakko-oireisempaa ei olekaan. Molemmilla uhreilla oli sama rahasumma.
19 satasta, kolme kaksikymppistä, kymppi, viitonen ja dollari.
Ne ovat järjestyksessä.
Lexien numerot jatkavat siitä, mihin Reginan jäivät. Sen voitte kai jäljittää?
Jos kyse olisi rahanpesusta.
Ei ole rikos pyytää pankkivirkailijalta peräkkäisiä seteleitä.
Se tosin kertoo hänen pakko-oireisesta häiriöstään ja varallisuudestaan.
Hän tunki kahteen naiseen lähes neljätuhatta dollaria.
Oli tämä Fani tai ei, meidän pitää selvittää,
mitä luku 1 976 merkitsee hänelle.
Onko Fani herra Säälittävä?
- Kiitos, tohtori. Otamme yhteyttä. - Tuo ei ollut kieltävä vastaus.
Lancen käsien sitomisjälkiä verrataan yhä webcam-tyttöjen käsivarsiin.
- Leveys on sama, neljä senttiä. - Kuten useimmat miesten vyöt.
Olen siis tehnyt muutoksen ja käytän keskittymislihaksiani
löytääkseni Lancen polttomerkkien fontin.
Kirjoituskoneiden pääteviivojen ansiosta Unabomberin tutkinta sai vauhtia.
Lancen polttomerkin pääteviiva on suurempi kuin Voitin ja Garrityn kirjeissä.
- Tekikö hän sen itse? - Tuskin.
Kirjasintangot, jotka saavat naksahduksen aikaan…
Tiedämme, mitä kirjasintangot ovat.
Niissä ei ole vaihtelua,
mutta kirjainten väliset mittasuhteet ovat täydelliset.
Hän poisti kirjasintangot luodakseen polttomerkkinsä.
Siinä on järkeä pakko-oireisen häiriön kanssa.
Voitille ja Garritylle hän kirjoittaa vanhalla uskollisella kirjoituskoneellaan.
Hän etsii käytetyistä koneista osia polttomerkkien luomiseen.
Haluamme vain, että jäljität polttomerkin merkin.
Kyllä, ymmärrän. Hyviä uutisia.
Eri kirjoituskonemerkkejä on saatavilla alueellisesti.
Konekirjoitus on kuoleva taide. Isot fontit ovat harvinaisia ja kalliita.
Hän on voinut käydä kauppaa toisen keräilijän kanssa.
Jos selvitämme, mistä hän osti sen, voimme löytää hänet.
Hyvää työtä, Penelope.
Entä suoratoistosivustot?
Kuolleiden webcam-tyttöjen käyttämät suoratoistosivustot.
- Onko tilaajissa päällekkäisyyksiä? - Aivan.
- Selvitän asiaa. - Ethän unohtanut?
En. Yhtiöt eivät oikein halua myöntää suojelevansa sarjamurhaajaa.
Mutta minä olen kovempi luu.
Juoksenkin tästä korkkareissani työpisteelleni.
PUOLESTA - VASTAAN
- Mikä on tilanne? - Pohdimme tätä puolesta ja vastaan.
Puolesta: Fani tappoi webcam-tytöt ja satutti Lancea.
Vastaan: eri tekijä tappoi Reginan ja Lexien.
Kerro molemmista.
Puolesta, Fanin pakko-oireinen häiriö sai hänet käyttämään peräkkäisiä seteleitä,
nahkavyösiteitä ja suoratoistospektaakkelia.
- Entä vastaan? - Tavoitteet ovat täysin erilaiset.
Fanin kohdalla on kyse egosta. Se on viesti Voitille.
Webcam-tytöissä on kyse naismurhista. Se on viesti yleisölle.
- Se muistuttaa Meksikon suoratoistomurhia. - Sitten on myös tämä.
Lanceen ei jäänyt mitään,
mutta webcam-tyttöjen ruumiisiin oli jäänyt jälkiä nahasta.
Fanin pakko-oireinen häiriö ei vaihtele uhrin mukaan.
Totta. Erotamme tutkimukset.
Webcam-tyttöjen tappaja on etusijalla.
Miksi? Molemmilla on kiire.
Niin on. Fani osaa olla kurinalainen. Hän tulee esiin vasta, kun on valmis.
Webcam-tyttöjen tappaja ei ole kärsivällinen.
Hän tappaa pian uudelleen.
- JOO JA PIDÄN SIITÄ. - HALUAN SINUA.
- SAMOIN. - EI, KASVOTUSTEN.
- PIAN. - EN JAKSA ODOTTAA. HETI.
Mikä on toinen sana tärinälle?
Kuunteletko sinä? Peli alkaa pian.
Tiedän, mutta tämä on tehtävä nyt, tai en saa palkkaa. Hän on kiivas.
Trixie, voisimmeko pelata kerrankin niin, ettei seksityösi keskeytä sitä?
Sinähän anelit minua pelaamaan tätä, koska olet surkea.
Ihan sama. Eikö se voi odottaa ottelun loppuun?
En ehdi pelata muulloin.
Kunnes osaat taistella omat taistelusi, teen seksityötäni milloin haluan.
Pidä tauko.
Hyvä on. Lähetän vielä pari seksikästä viestiä, ja olen valmis.
Hyvä. Pidä kiirettä.
Sana on muuten värähdellä.
Värähdellä. Täydellistä. Kiitos.
Saat minut värähtelemään, kun ajattelen käsiäsi kurkullani.
- Tuo oli hyvä. - Oletko jo valmis, Trixie?
Melkein. Rauhoitu.
- En tuomitse sinua työsi takia. - Minä en lähettele sekstareita miehille.
Tämä on hyvä.
Kutsu minua prinsessaksi, niin teen mitä vain, Zaddy Z:lla.
Anteeksi, mitä sinä…
Percy.
- Percy. Hei, oletko… - Ei.
Mitä sinä teet?
Hei, älä…
Odota, puhutaan tästä.
Haluatko rahaa tai jotain?
Miksi? Ei.
Ole kiltti. Ei.
- Selvä. Kiitos, konstaapeli. - Ei kestä.
Hei.
Tekijä on laajentanut tyyppiään.
Ei varsinaisesti. Percy Stubenilla oli nettipersoona nimeltä Trixie.
Hän huijasi miehiä.
Kuvien perusteella Trixie muistuttaa Lexietä ja Reginaa.
Millä tavalla?
Muotoillut hiukset, leveät farkut, märkä t-paita -look,
kuin Jacqueline Bisset Syvyyden saalistajissa.
- Onko se 70-luvun elokuva? - Tapan sinut, eikä ruumistasi löydetä.
Tiedämme, että luku 1 976 on tärkeä tekijälle.
Webcam-tytöissä ja huijarissamme on 70-luvun viboja.
He ovat tosin milleniaaleja. Ja Percy on mies.
Niin. Percy oli hyvin varovainen.
Hän ei kuvannut itseään, lähetti vain viestejä.
Hän ei halunnut näyttää kasvojaan.
Useimmat huijarit tekevät kaikkensa pysyäkseen varjoissa.
Aivan.
Miten 70-luvun mimmiä esittävä tyyppi päätyi epäillyn tutkaan?
Tekijä sai tietää, ettei Percy ollut Trixie, ja pakotti tämän maksamaan.
Hän oli siis läheinen myös Trixien kanssa.
Huijauksen paljastuminen olisi saanut hänet raivostumaan vielä enemmän.
Tuolissa on Percyn verta.
Katso tätä.
Tekijä jätti vyön ruumiiseen tällä kertaa.
Se on lehmännahkaa, joka on yleisintä nahkaa.
Hänellä saattoi olla kiire. Garcian mukaan
Percy oli pelin live-chatissa, kun hänet murhattiin.
Lisäksi hän chattaili nimimerkille "DOG DAD 47".
- Olikohan jompikumpi heistä tekijämme? - Riippuu siitä, kenen kanssa hän pelasi.
Meillä ei ollut video päällä,
joten en nähnyt mitään, mutta se kuulosti pahalta.
- Paljonko kuulit? - Kaiken.
Sitten Percyn kamera käynnistyi, ja näin…
Kenny, tämä on vaikeaa, mutta paljonko tiesit Percyn työstä?
Liikaa.
Hän kehuskeli aina huijaavansa yksinäisiä miehiä.
Saiko Percy uhkauksia miehiltä, joita hän huijasi?
- Huijasi? - Kävimme Percyn lokit läpi.
Hän esitti aina eri seksikästä naista.
Ei, ymmärsitte väärin.
- Percy oli chattailija. - Mikä se on?
Kun liian moni seuraaja haluaa tavata tytöt kasvotusten, se voi olla liikaa.
Keskustelu ulkoistetaan Percyn kaltaisille.
Hän työskenteli monille.
Percy siis piti asiakkaat tyytyväisinä ja yhteydessä webcam-tyttöihin.
Niin. He lähettivät tytöille lisää rahaa, ja Percy sai osuutensa.
Työskentelikö hän tietyllä alustalla?
Kaikille alustoille on keskustelusovellus.
Hän teki sitä freelancerina, kunnes hänet palkattiin.
En voi uskoa, että hänet murhattiin sen takia.
Hei, voinko lähteä?
Minun on päästävä kunnolla pilveen, jotten ajattele tätä.
Joo. Kiitos.
Haluatteko, että hakkeroin keskustelusovelluksen?
- Onko se ongelma? - Ei.
Miksi olisi?
Älkää hiillostako minua silmillänne. Hyvä on.
Webcam-sivustojen kanssa tuli mutkia matkaan.
Kun voitontavoittelu on kytketty internet-turvallisuuteen,
käyttäjää voi olla vaikeaa saada ansaan.
Se ei tosin ole minulle ongelma.
Ja tietenkin tutkin keskustelusovellusta. Odottakaa hetki.
Onko tämä kahvia? Vaihdoitko teen kahviin?
En, vaihdoin kahvista triplaespressoon.
- Milloin nukuit viimeksi? - Entä itse?
Älä vastaa. Nukahdit ennen minua. Tiedättekö, mitä nukkumisesta sanotaan?
- Että se on… - Välttämätöntä?
…yliarvostettua minulle juuri nyt. Tämä kuulostaa ilkeältä,
mutta kaikella rakkaudella, häipykää täältä. Kiitos.
- Hyvä on. - Jestas.
Siinä se taas on.
Maantiede. Se on vaivannut minua alusta asti.
Kuka tahansa voi olla webcam-tyttö ja chattailija mistä päin maailmaa tahansa.
Miten tekijä löysi kolme uhria 240 kilometrin säteeltä toisistaan?
Se ei voi olla sattumaa. Paikallisuus on hänelle tärkeää.
- Löytyi! - Onko meille jotain näytettävää?
On. Löysin jotain, mutta se ei ole teille.
En unohda webcam-sivustoja ja keskustelusovellusta, mutta ensin…
Mitä olin sanomassa?
- Sinulla on jotain, mutta ei meille. - Kyllä. Pitää mennä.
Nyt pitää mennä. Anteeksi. Nähdään. Kiitos.
Minulla on uutisia.
- Näettekö tuon tuossa? - Huutomerkki.
Sitä ei pitäisi olla olemassa, koska ennen 1960-lukua tehdyissä kirjoituskoneissa
ei ollut näppäintä yksi.
- Hetkinen. - Hän on oikeassa.
Silloin käytettiin pientä L-kirjainta.
Jos ykköstä ei ole, ei ole huutomerkkiäkään.
Hankkiko Fani erikoisnäppäimen vain yhdelle välimerkille?
En usko. Hän teki oman huutomerkkinsä pisteestä ja heittomerkistä.
Hän ei käyttänyt modernia kirjoituskonetta.
Vanhoissa kirjoituskoneissa on hyvin vähän erilaisia kirjaintyyppejä.
Se rajaa osien alkuperää.
Suuremman fontin pitäisi myös helpottaa niiden löytämistä.
Ja vaikka hänellä olisi iso fontti, hänen pitäisi silti
saada uusi kirjasinvarsi, koska "säälittävässä" on kaksi T:tä.
Mitä järkeä siinä on? Halusiko hän vain nimittää meitä säälittäviksi?
Se ei ehkä ole meille.
Aivan.
Aivan. Mennään tapaamaan häntä.
- Onko hän… - Älä mieti häntä. Entä sinä?
Oliko sinulla sama asu eilen?
- Nukuitko ollenkaan viime yönä? - Joo, vähän.
Kaikki hyvin. Miksi minun pitää vaihtaa vaatteet joka päivä?
- Hän ei ole Mark David Chapman. - Ei niin.
- Mikä hän sitten on? - Sinun matkijasi.
- En polttomerkinnyt ketään. - Oletko sitonut ketään nahkavyöllä?
Matkijoita on kolmenlaisia.
Yksi haluaa tietää kaiken jäljittelemästään tappajasta.
Toinen haluaa kaikkien luulevan,
että hänen jäljittelemänsä tappaja tekee rikokset.
Sitten on kolmas, joka haluaa olla edeltäjäänsä parempi.
Kuten Derek Brown. Muistatko hänet?
Muistan. Hän matki Viiltäjä-Jackia, mutta kahden uhrin ruumiita ei löydetty.
Hän oli jopa parempi, kunnes jäi kiinni.
Tutkit tapausta kirjoitettuasi siitä kirjan.
Aivan.
Ymmärrän, mitä tarkoitat. Eli minä olen tavallaan sinun matkijasi.
Fani on kuin Brown tai kouluampujamalli,
joka syntyi Columbinen jälkeen. Hän tosin yrittää ylittää sinut.
Hän tekee samaa kuin minäkin ennen tappojani.
Nyt hän tuntee olevansa tarpeeksi kehittynyt tehdäkseen omaa juttuaan,
- joten tämä tuskin on hänen ensimmäisensä. - Niin mekin arvelimme.
Kukahan se on?
En tiedä.
Sinä tiedät.
- En tiedä. - Tiedät kyllä.
Olet jo tehnyt jotain, etkö olekin?
Dave, sanoit itse, että minulle on kasvanut omatunto.
En vaarantaisi luottamustasi.
Niin.
Olet tutkinut minua ja minä sinua.
Mitä ikinä teitkin, selvitän sen.
SICARIUS-KANSIOT
Ei.
Kaikki tiedot olivat mainoksessa.
En laske podcast-muistiinpanojen hintaa.
Tajuatko, mitä niissä on? Niiden pitäisi olla museossa.
Hinnasta ei neuvotella.
Ei, en heitä mukaan podcast-kylttiä.
Joku on jo tulossa ostamaan sitä.
Kuuntele minua, paskiainen.
Hyvä on, tämän voin tehdä.
Hei, Brian.
- Sheila. - Saanko tulla sisään?
Toki. En odottanut sinua.
Näytät upealta.
- En tarkoittanut… - Ei se mitään.
Eron jälkeen pystyn vihdoin nukkumaan yli neljä tuntia.
Hankin kuntosalijäsenyyden ja ravintoterapeutin.
- Mitä? - Ei, se on…
Ei se mitään. Sano vain.
Alan vain ymmärtää, että kun huolehdit minusta,
et voinut huolehtia itsestäsi.
Hassua. Bob sanoo samaa.
Ai työkaverisi Bob?
Puhutko minusta veroviraston kollegojesi kanssa?
En, vain niiden, jotka tekevät minulle aamiaista.
Aivan.
Saanko katsoa sitä?
Ei tämä ole mitään. Myyn sen.
Tiedän. Minä ostan sen.
Kuunteletko Sicarius-kansioita?
Vain viimeisen jakson. Olin vaikuttunut.
Sitten tajusin, että tapasit oikean sarjamurhaajan.
Olin huolissani sinusta.
Yritän vain varmistaa, että olet kunnossa.
- En tiedä, mitä sanoa. - Sano, että annat alennusta.
Sukulaistyttöni on suuri fani, joten yritän saada siistin tädin pisteitä.
Älä viitsi.
Katso. Merinovillaa.
Kiitos.
Odota.
Avioeron jälkeen et halunnut olla tekemisissä kanssani.
Et pitänyt yhteyttä.
Miten sait tietää podcastista?
Joku soitti ja sanoi, että minun pitäisi kuunnella.
Kuka sinulle soitti?
En tiedä, joku Lee.
- Ai Lee Duval? - Hän juuri. Tunnetko hänet?
Tunnen.
Selvä. Kiitos.
Avaa ovi.
Brian, kiitos, että tulit tapaamaan minua.
Mistä sait puhelimen?
Mitä?
Mistä sait puhelimen, jolla soitit vaimolleni?
Ex-vaimolle.
Aiotko kannella minusta?
- Anteeksi, minun pitää kertoa jotain. - Hitto. Hyvä on.
Minun piti lähettää viesti, jotta tulisit tapaamaan minua.
Halusin vain kiittää palveluksestasi.
Vaimoihin ei kosketa.
Vaimoihin, lapsiin, eksiin, vieraantuneihin tai muihinkaan.
Kyllä sinä tiedät, miten tämä toimii.
Haluatko kuulla viestini?
Hyvä on.
Minäkin tiedän, millaista on menettää ihminen, jonka kunnioituksen
haluaa enemmän kuin mitään muuta.
Minäkin tiedän, millaista on haluta näyttää paremmalta hänen silmissään.
Tiedän, miten se onnistuu.
Mitä tarkoitat?
Hän jäi koukkuun podcastiin.
En sanoisi niin. Hän oli vaikuttunut, mutta sillä ei ole väliä,
koska podcast on lopetettu.
Entä jos ei ole? Minulla on toinen viesti Fanille.
Se on muistikortilla puhelimessa, jolla soitin ex-vaimollesi.
Anna se BAU:lle.
Heillä on tapana mokata.
- Sinä mokasit, kun loukkasit Fania. - Olet oikeassa.
Yritin hallita tarinaa ja sitä, mitä minusta ajatellaan.
Pahensin vain asioita, koska se ei ole enää minun tarinani vaan sinun.
- Voinko kertoa, mitä ajattelen? - Siitä vain.
Sinusta minä olen helposti manipuloitava hölmö.
Joku, joka tottelee sinua, kun pönkität hänen egoaan.
Jos se ei toimi, sanot: "Brian, emme ole kovin erilaisia." Vai mitä?
Minäpä kerron jotain.
Tämä tulee sydämestä.
Sinä ja minä hyvin erilaisia.
Tiedätkö edes, mikä se ero on?
Tuolla on kehittyvä sarjamurhaaja, joka on melko varmasti tappanut jo kerran.
Nyt hän yrittää rauhoittua. Mistä luulet sen johtuvan?
Mikä on estänyt häntä etenemästä?
- Minun ohjelmani. - Ja se on meidän eromme.
En pysty pysäyttämään häntä täältä käsin, eikä BAU pysty siihen mistään,
mutta sinä pystyt.
Kiitos, että tulit.
Mitä tämä on?
Garcia sai kaikki Percyn keskustelut maksavien asiakkaiden kanssa.
"Kunnes huone haisee."
En tiedä, miksi luen tätä ääneen. Anteeksi.
Yli puolet heistä on vanhempia herrasmiehiä.
Percy oli suosittu eläkeläisten etujärjestössä.
Voisiko tekijä olla vanhempi mies? Siten 1976 olisi hänelle tärkeä vuosi.
- Hänen rakkauskarttansa muodostui silloin. - Se käy järkeen.
Kaikki uhrimme edustivat videoillaan 70-luvun tyyliä.
Chateissa puhuttiin ruoasta.
Katsoin Reginan vanhempia videoita chattien ajalta.
Hän teki mukbang-sarjan paikallisilla ruoilla.
Mikä on mukbang?
Siinä syödään älytön määrä ruokaa kameran edessä.
En tiedä miksi ne ovat suosittuja.
Niin suosittuja, että Lexiekin teki sellaisen.
Regina söi paljon sinitaskurapuja.
Lexie lopetti omansa syömällä laatikollisen Berger-keksejä.
Ne ovat hyvin paikallisia.
Naiset paljastivat itsensä kertomatta asuinpaikkaansa.
- Niin. - Se ratkaisee geoprofiiliongelman.
Se on osa tekijän parasosiaalista harhakuvitelmaa.
Hänestä naiset olivat hänen ikätovereitaan,
varttuivat samalla alueella ja muistelivat menneitä.
Kun suhde kariutui, hän tappoi heidät.
Meidän on tutkittava uhrien viestit.
Tekijä on voinut mainita paikalliset ruuat.
Tulemme takaisin auttamaan näiden lukemisessa.
Percyn ruumiinavaus on valmis.
Anteeksi.
Älkää viitsikö.
Laittoiko hän kolikoita Percyn sisään?
Tällä kertaa hän käytti kolikoita ja muutti summaa.
Otin kaikki rahat Percyn suusta ja vatsasta.
Sitten löysin kaksi kolikkoa syvältä suolistosta.
Loppusumma oli siis 395,20 dollaria.
Se on tasan 20 prosenttia Lexien ja Reginan summista.
Mitä? Heitin tikkaa ja opin laskemaan päässä.
Tarvitsin laskinta, mutta olet oikeassa.
Etsin varalta lisää kolikoita ja seteleitä,
mutten löytänyt muuta.
Kutsuin teidät äkkiä, koska pelkäsin,
että loput rahat löytyvät neljästä muusta uhrista.
En usko, että kyse on siitä.
Luulimme, että 1976 oli vain päivämäärä.
Hän antoi 20 prosenttia uhrille, joka vei saman verran tyttöjen tuloista.
Hän yrittää sanoa muutakin.
- Kuten mitä? - Emme ole varmoja.
Joskus sikari on vain sikari. Ehkä rahassa on kyse vain rahasta.
Puhuin rikosteknikoille.
Polttomerkit Kingstonin ruumiissa ovat saman syvyisiä.
Eli kaikki kirjaimet ovat saman merkin kirjoituskoneesta.
Penelope, sanoit löytäneesi jotain.
Penelope? Hei.
Hei.
Hei. Soititko kirjoituskonekauppoihin kirjasinvarsista?
Kyllä vain.
Soitin lähes jokaiselle kirjoituskoneiden keräilijälle,
tavarantoimittajalle ja korjaamolle itärannikolla
etsiessäni kuutta harvinaista CPI-kirjasinvartta ja löysin kaksi.
Hienoa. Missä ne ovat?
Yksi oli varastossa New Yorkissa. Se varastettiin pari kuukautta sitten.
Toinen oli lahja Philadelphian yliopistolle. Sekin varastettiin.
- Fanin kirjeet oli leimattu sieltä. - Pohdin jotain muutakin.
Ai niin. Labrassa ei selvinnyt mitään siteistä, joita Fani käytti Lanceen,
joten valitsin toisen reitin. Lähdin eri suuntaan.
Lancen ranteen painaumat vastaavat keihäsrauskun nahkaa.
- Keihäsrauskun nahkaako? - Sitä Lancen käsien oudot kyhmyt olivat.
Nahkatuotteissa on samat kyhmyt kuin keihäsrauskun nahassa.
Keihäsrauskun nahkaa on helpompi jäljittää.
Siksi olenkin askeleen edellä.
Tässä.
Pari kuukautta sitten pennsylvanialainen naisopiskelija
kuristettiin vyöllä.
Hänen nimensä oli Victoria Everman.
Kaulan kuvioiden perusteella
pystyttiin päättelemään, se oli keihäsrauskun nahkaa.
Hyökkääjää ei pystytty seuraamaan valvontakameroissa.
Ei tietenkään.
Pakko-oireinen häiriö pakottaa hänet tietämään, milloin häntä tarkkaillaan.
Onneksi on yksi hopeareunus. Fanin harhautusyrityksistä huolimatta
hän on vahingossa paljastanut jotain itsestään.
Keihäsrauskun nahka on hänen tavaramerkkinsä.
UUSI PYYNTÖ YKSITYISSTRIIMI
Russell, Russell.
Lempielokuva, mikä tahansa 70-luvun länkkäri.
Aivan.
Kaipaa Bronze Pint Tavernin vanhaa ruokalistaa Baltimoren keskustassa.
Pakkomielle Charlien enkeleihin.
Pelasi flipperiä poikansa kanssa.
Ikävöi sitä, kun vaimo nauroi hänen vitseilleen.
ENIMMÄKSEEN EROTIIKKAA, EI SEKSIÄ TAI TOSIELÄMÄN TAPAAMISIA
Miten luku 1 976 liittyy siihen, miten uhrit veloittavat asiakkailtaan?
En usko, että kyse on rahasta.
Lexien poikaystävän mukaan he veloittivat 30 dollaria tunnilta.
Jotta mies olisi tuhlannut yli 1 900 dollaria,
Lexien olisi pitänyt olla hänen kanssaan yli 60 tuntia.
Ehkä 1 976 on symbolinen summa rahaa. Ei vain kokonaissumma,
vaan luku on osa hänen viestiään.
Kuten sosiaaliavustus.
Miten keksit sen?
Isoäitini saa sellaisen sekin joka kuukausi.
Tässä se on.
Keskimääräinen sosiaaliavustus on hieman alle 2 000 dollaria.
Se sitoisi kaiken yhteen.
Se kertoo hänen mieltymyksistään suhteessa webcam-tyttöihin.
Lisäksi hän on käyttänyt koko kuukausitulonsa heihin.
Etsin Percyn lokeista mainintaa sosiaaliavustuksesta
ja löysin keskusteluja Russell Kirklandin kanssa.
- Voisiko hän olla tekijämme? - Profiilin mukaan hän on yli 70-vuotias.
Syntynyt ja kasvanut Marylandissa. Kaikki täsmää.
Russell Kirkland on kuollut. Hän teki itsemurhan kuukausi sitten.
Jos hän ei ole tekijämme, kuka on?
No niin.
No niin. Flipperi, nauru, länkkärit.
Selvä.
No niin.
ALOITA STRIIMI
Hei, Russell. Pitkästä aikaa.
KESTI JONKIN AIKAA SAADA RAHAA YKSITYISEEN ESITYKSEEN.
Harmi. Kiva, että palasit.
Miten voit tänään?
PILASIT MINUT.
Russell. Sanoitkin, että olen suosikkisi.
Pilasinko sinulta muut naiset?
EN TARKOITA SITÄ, ÄMMÄ.
Rauhoitu, tai suljen striimin.
Otin mahtavat voimatorkut, ja Tyler ja minä hoidamme homman.
Aloin ajatella, että ehkä oikea tekijä tappaa webcam-tyttöjä
- kostoksi Russellin itsemurhasta. - Kuvaan astui Russellin poika Jace.
Pankkitietojen mukaan Jace on lähettänyt isälleen rahaa vuoden ajan.
Jacesta löytyy runsaasti tietoa.
Mitä nämä asiakirjat ovat?
Sähköposteja Russellilta asianajajalleen.
Hän yritti saada rahansa takaisin tytöiltä.
Hän kokeili taloudellista hyväksikäyttöä, huijauksia, petoksia, kaikkea tuloksetta.
Regina, Trixie ja Lexie mainitaan sähköposteissa.
Asianajaja hylkäsi vaatimukset, koska tilisiirrot olivat laillisia.
Niin käy, kun suostuu ehtoihin lukematta ehtoja.
Hänen poikansa otti lain omiin käsiinsä.
Hänestä järjestelmä petti hänet. Missä Jace on nyt?
Lähetin hänen työ- ja kotiosoitteensa.
Mainitsiko Kirkland muita naisia sähköposteissaan?
Ei, valitettavasti Jace löysi heidät kaikki.
- Paitsi yhden, Cora Saultin. - Meidän on hajotettava ja hallittava.
Mene Jacen työpaikalle. Minä menen hänen kotiinsa.
- Niin. - Me menemme Coran luo.
ET MENE MINNEKÄÄN, KOSKA MAKSAN SINULLE.
OLET PELKKÄ RAHANAHNE HUORA.
VARASTIT RAHANI MANIPULOINNILLASI JA VALHEILLASI.
TAPOIT MINUT. VERENI ON KÄSISSÄSI.
Mitä helvettiä tarkoitat?
JA NYT SAAT MAKSAA.
Selvä.
Jessus.
Hei!
Show käyntiin.
Mitä helvettiä?
Mitä on tekeillä?
Tiedätkö, kuka olen?
Olet Russellin poika.
Kertoiko isä minusta?
Kertoi.
Hän oli ylpeä sinusta.
Laskutitko häneltä 70 dollaria tunnilta, jotta hän kertoi olevansa ylpeä minusta?
- Paskapuhetta! - Eikä ole.
- Haluatko tietää, miksi puhuin isällesi? - Minä tiedän!
Äiti kuoli, joten esitit välittäväsi surevasta miehestä.
Ei. Se ei ole totta.
Puhuin hänelle, koska sinä et.
Hän halusi vain seuraa.
Puhuin hänelle, sillä olit liian kiireinen.
Voi luoja, ei.
FBI! Pudota veitsi, Jace.
Heidän pitää maksaa.
- Jace! - Pysykää kaukana!
Älä tee tätä, Jace.
Luulet, että sinulta vietiin jotain arvokasta, ja syytät näitä naisia,
mutta isäsi päätti antaa heille kaikki rahansa.
Ei. Hän tarvitsi rahaa, ja nämä huorat manipuloivat häntä.
- He tekivät hänestä… - Säälittävänkö?
Isäsi ei ollut säälittävä, etkä ole sinäkään.
Kuuntele, Jace.
Jos et pudota veistä, parini ampuu sinut.
Tiedätkö, mitä sinusta sanotaan, kun lähdet ruumispussissa?
Että olit säälittävä.
- Eikä sanota. - Kyllä sanotaan.
Etkö ajatellut niin isästäsi, kun kuulit, paljonko hän käytti webcam-tyttöihin?
Sinulla on yksi tilaisuus muuttaa tarinaasi.
Aloita pudottamalla veitsi.
Kädet selän taakse.
Oletko kunnossa?
- Olen. - Hyvä.
- Minä autan. - Kiitos.
Jace Kirkland, sinulla on oikeus vaieta. Voit luopua siitä oikeudesta.
Kaikkea sanomaasi voidaan käyttää sinua vastaan oikeudessa.
Se oli riskialtista. Mistä tiesit, että se toimisi?
En tiennytkään. Minulla oli vain tunne.
Fani ei ole Jace,
eikä Jace ole Fani, mutta he sopivat samaan profiiliin.
- Emily. - Brian, mitä teet täällä?
Kokoa tiimi. Haluan näyttää jotain.
Et saa…
Tämä pitäisi tehdä pyöreän pöydän huoneessa.
Se on tätä tiimiä varten, ei satunnaisia käyntejäsi Quanticossa.
- Mitä nyt? - Tapasin Voitin tänään.
Että mitä? Mitä tapahtui Sicariuksen hylkäämiselle?
Teinkin niin, mutta hän sotki ex-vaimoni tähän.
Menin sinne.
En tiedä, mitä aioin tehdä. Siellä hän antoi minulle tämän.
Se on äänite häneltä Fanille.
- Hän haluaa, että soitan sen podcastissa. - Sinä lopetit podcastin.
- Brian, sinähän lopetit podcastin. - Niin.
Kyllä, mutta tajusin, että pystyn manipuloimaan Voitia,
jos hänestä minuakin pystyy manipuloimaan. Se antaisi tiimille etulyöntiaseman.
Ymmärsinkö oikein?
Huijasitko sinä Voitia?
Kyllä.
Elias Voit tässä.
Minulla on viesti Fanilleni.
Sinä muutut ja kehityt.
Haluat tietää enemmän itsestäsi. Siksi otit yhteyttä minuun.
Minäkin kehityn.
Olen oppinut, ettei haluille tarvitse antaa periksi.
Samaistun sinuun.
Puhu minulle. Autan pitämään hirviöt loitolla.
Yritän korjata asiat satuttamieni ihmisten kanssa.
Onnistun siinä estämällä sinua muuttumasta minuksi.
Tuo on Voit, jonka tunnemme ja jota rakastamme.
Se mulkero luulee tekevänsä työmme paremmin kuin me.
Hän yrittää saada Fanin luokseen.
Niin, mutta se herättää suuremman kysymyksen.
Se oli koko ohjelmani perusta.
Kehittyikö Elias Voitille empatiaa?
- Vai oliko se huijausta. - Aivan.
Jos se on huijausta, miten se vaikuttaa häntä auttaneeseen tiimiläiseen?
FBI-agentti antoi todistajanlausunnon, kun Voitin tuomio julistettiin.
Mitä tarkoitat?
FBI-agentti antoi suljettujen ovien takana lausunnon, joka tuki teoriaa,
että Voit teki parannuksen aivovamman takia.
Kuka se oli?
Henkilöllisyys oli sensuroitu, mutta lausunnon ansiosta
Voit sai elinkautisen tappavan ruiskeen sijaan.
Onko tämä teille uutta?
Brian, odota hetki.
- Puhumme tästä tiimin kesken. - Mene työhuoneeseeni.
Selvä.
Kuka se oli?
- Aivovamma? - Ei. Ehdottomasti ei.
Olen oikeuspsykologi, mutta en ikinä todistaisi sellaista.
Joku ulkopuolinen, ehkä joku, joka…
Se olin minä.
Olen pahoillani.
Pelkäsin sanoa mitään.
Siksi tein sen salaa ja siksi olen ollut niin levoton.
Tiesin, että se paljastuisi ja mitä mieltä olisitte siitä.
Halusin kertoa oikeaan…
Olen liian väsynyt pitämään sitä enää salassa.
Se olin minä.
Käännös: Alma von Creutlein